Polisie, stakers wéér slaags | Nuus24
N1 steeds gesluit ná polisie, stakers bots
Kaapstad – Geweld het opnuut uitgebreek op De Doorns in die Hexriviervallei in die Wes-Kaap toe die polisie met rubberkoeëls op 'n groep stakende plaaswerkers losgebrand het. RSG berig die stakers het probeer om die wrak van 'n uitgebrande motor langs die N1 op die pad te stoot, toe die polisie hulle gekeer het. Die radiostasie berig die stakers het uit woede die polisie met klippe bestook. Die stakers is uitmekaargejaag, maar het vinnig weer byeengekom.Geweld het Woensdag in dieselfde gebied uitgebreek toe stakers 'n motor van 'n koerantgroep aan die brand gesteek, 'n padstal geplunder en die N1 met voorwerpe versper het. Sapa het vroeër berig die voertuig, wat aan Independent Newspapers behoort het, is deur die Cape Times-joernalis Xolani Koyana gebruik. Die verslaggewer sê hy moes uit sy motor na veiligheid getrek word nadat betogers dit met klippe bestook het. Hy en 'n ander joernalis was in die voertuig toe betogers hulle omsingel het, en aangesê het om die gebied te verlaat. Volgens die polisie is minstens 44 mense daarna in hegtenis geneem.Volg Nuus24 op Twitter
Ek onthou destyds toe ou Sam Nujoma vir hom 'n Falcon 900B gekoop het - daar was vreeslike teenkanting, maar die ou het uiteindelik sy Falcon van R87 miljoen gekry. Kan Zupta-Guma nie maar 2 sulkes aanskaf nie? Dis mos nie nodig dat sy hele harem en hul telge elke keer saamvlieg nie.